Ohjeistus LVI-purkutyöselostuksen laadintaan
Koivisto, Olli (2015)
Insinoorityo_OlliKoivisto.pdf (2.855Mt)
Koivisto, Olli
http://urn.fi/URN:NBN:fi:amk-2015113018449
Insinöörityön tavoitteena oli luoda LVI-purkutyöselostuksen laadintaohjeistus. Aihetta lähdin tutkimaan referenssikohteen avulla. Referenssikohteen tarkoituksena oli selvittää, missä projektin vaiheissa erityistä huomiota tarvittiin. Työssä piti myös luoda kokonaisvaltainen kuva purkusuunnittelun käsitteistä, eri työvaiheista sekä niiden vastuuhenkilöistä.
Referenssikohteesta laskin purettavien massojen määrän luomallani massalaskentataulukolla ja olin muutenkin projektin kulussa tiiviisti mukana. Loin LVI-purkutyöselostusten laadintaohjeistuksen projektin aikana tekemieni huomioiden perusteella. Tämän lisäksi raportoin massalaskentataulukon laskentaperiaatteista. Projektin tarkoitus oli toimia insinöörityön pohjana.
Insinöörityöprojektin tuloksena syntyi LVI-purkutyöselostusten laadintaohjeistus yrityksen käyttöön. Tämän lisäksi yritys sai massalaskentataulukon purkutyöselostuksien tueksi sekä kattavan tietopaketin purkusuunnittelun vaiheista ja käsitteistöstä. Työn aikana nousi esiin selostuksen laadinnassa huomioonotettavia seikkoja. Näiden lisäksi saatiin tietoa projektin työvaiheiden kestoista.
Yritys saa insinöörityöstäni käyttöönsä ohjeistuksen selostuksen laadintaan sekä massalaskentataulukon purkukohteille. Insinöörityö johdattaa lukijan myös purkutyösuunnittelun maailmaan, joten sitä lukevalle muodostuu kuva myös käsitteistöstä. Purkusuunnittelun lisääntyneeseen tarpeeseen insinöörityö vastaa perehdyttämällä alalla kokemattoman LVI-suunnittelijan purkukohteisiin. Perehdytys nopeutuu, koska yrityksellä on käytössä valmis ohjeistus, minkä lisäksi saadaan yhtenäisemmät massalaskentataulukot.